આ અંગે મળતી માહિતી અનુસાર સુરત જિલ્લાના કામરેજ ચાર રસ્તા ખાતે દાદા ભગવાન કોમ્પ્લેક્ષમાં રહેતા અને મૂળ મુંબઈના વિલેપાર્લે અંબેમાતા ચોક પાસે રહેતી કાજલબા અજીતસિંહ જાડેજા (25) નાઓ કામરેજ ચાર રસ્તા નજીક બસસ્ટેન્ડ પાસે આવેલ સ્ટેટ બેન્ક ઓફ ઈન્ડિયાની બ્રાંચમાં 47,500 રૂપિયા જમા કરાવવા માટે ગયા હતા ત્યારે બે અજાણ્યા ઠગો કાજલબાને મલી ગયા હતા. આ બે ઠગોએ તેમને વિશ્વાસમાં લઈ તમારા વાઉચરમાં ભૂલ છે નોટના નંબર પણ લખવા પડે તેમ જણાવી તેમના હાથ માંથી રૂપિયા ખેંચી લઈ ગણી આપવાના બહાને નજર ચૂકવીને ભાગી છૂટ્યા હતા. જે અંગે કાજલબાએ કામરેજ પોલીસ સ્ટેશનમાં ફરિયાદ નોંધાવતાં કામરેજ પોલીસે ગુનો નોંધી આગળની તપાસ હાથ ધરી છે.